تورکیه‌نین خاریجی ایشلر ناظیری مؤلود چاووش اوغلو آوروپا اؤلکه‌لرینده خاریجی اؤلکه وطنداش‌لارینا قارشی دوشمن‌لیک و عرقچیلیگین ناراحات ائدیجی حالا گلیب چیخدیغینی دئدی.
بیرلشمیش میللت‌لر تشکیلاتی‌نین عمومی قورولوندا ایشتیراک ائتمک اوچون آمریکا بیرلشمیش دوولتلرینین نیویورک شهرینده اولان مولود چاووش اوغلو مدنیت‌لر اتفاقی دوست‌لار قروپو ناظیرلر ییغینجاغیندا ایشتیراک ائتدی. چیخیشی زامانی غرب آوروپا اؤلکه‌لرینده مسلمان‌لارا و دیگر آزلیق‌لارا قارشی هوجوم‌لارین گئت-گئده آرتدیغینی سؤیله‌یه‌رک تکجه کئچن ایل آوروپا و شیما‌لی آمریکادا تورک‌لره قارشی 108 عرقچی هوجومون اولدوغونو دئدی.
تروریستلرین و رادیکال عنصرلرین توپلومداکی قطب‌لشمه‌دن ایستیفاده ائتدیگینی ایفاده ائدن چاووش اوغلو دئدی: "هوجوم‌لار هم تهلوکسیزلیگیمیزه، هم موختلیفلیگیمیزه، هم ده اینسانلیغین تمل دیرلرینه زیان وورور. یاشانان دراماتیک وضعیتین نظارت‌سیز کوچمن آخی‌نین‌دان قایناقلاندیغینی دئین چاووش اوغلو: یوکسه‌لن عرقچیلیقدان پوپولیست سیاستچیلرین ایستیفاده ائتدیگینه دقت چکدی. ائله تروریستلرین ده ایسته‌دیگی مسلمان‌لارین و قاچقین‌لارین  توپلومدان دیشلانماسی، قووولماسی‌دیر... دار دوشونجه‌لی و عرقچی سیاستچی‌لرین مؤوقعی تروریست قروپ‌لارا یاراییر".
بیرلشمیش میللت‌لر تشکیلاتی‌نین باش کاتیبی بان کی مون دا 10 ایللیک فعالیتی دؤورونده مدنیت‌لر اتفاقی اوچون کؤرپو قورماق و دستکلمک اوچون علیندن گلنی ائتدیگینی سؤیله‌دی.
